Държавен вестник, бр. 91, 2012 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  91
документация за извършването на ремонт 
на тези съоръжения, изготвят становища и 
ги представят на началника на инспекцията 
за заверяване;
2. изготвят и организират съгласуването 
със заинтересованите страни на инструкции, 
методики и др., необходими за осъществяване 
на техническия надзор на отделните видове 
съоръжения с повишена опасност;
3. изготвят становища по представени 
проекти на нормативни актове по устрой­
ството, безопасната експлоатация и техни­
ческия надзор на съоръженията с повишена 
опасност;
4. участват в провежданите периодични 
учебно-проверочни курсове за проверка на 
знанията и уменията на служителите, заети 
с експлоатацията на съоръжения с повишена 
опасност;
5. подготвят периодична информация и 
анализи за състоянието на съоръженията с 
повишена опасност и дейността по техни­
ческия надзор;
6. извършват технически надзор на осо­
бено важни, сложни или необхванати от 
териториалните инспектори съоръжения;
7. водят регистъра по чл. 8, т. 8, кон­
тролната картотека на съоръженията с по­
вишена опасност, експлоатирани в обекта 
на МО, структурите на пряко подчинение 
на министъра на отбраната и Българската 
армия и регистър на служителите, на които 
е разрешено да извършват технически над­
зор, в т. ч. и на определените им щемпели 
и печати;
8. извършват периодични и извънредни 
проверки в ремонтни бази, изпитателни и 
пълначни станции за стоманени бутилки;
9. участват в комисии по проверка на 
обекти, експлоатиращи голям брой съоръже­
ния с повишена опасност, по организацията 
за спазване на изискванията за безопасна 
експлоатация;
10. анализират плановете на територи­
алните звена и ги представят на началника 
на инспекцията за съгласуване;
11. изготвят обобщения годишен план за 
дейността на техническия надзор;
12. участват в изготвянето на мероприя­
тия по периодичното обучение и проверка 
на знанията на териториалните инспектори 
по технически надзор;
13. организират обновяването на норма­
тивната база, свързана с безопасната екс­
плоатация и техническия надзор на съоръ­
женията с повишена опасност, и запознават 
териториалните инспектори с извършените 
изменения и задачите, произтичащи от тях;
14. участват в комисии по обследване на 
причините за аварии и злополуки, възник­
нали при експлоатацията на съоръженията 
с повишена опасност.
Г л а в а  т р е т а
ОРГАНИЗАЦИЯ НА ДЕЙНОСТТА
Раздел I
Общи положения
Чл. 11. (1) Военната инспекция за техни­
чески надзор изготвя годишен план, който 
се съгласува с дирекция „Логистика“ и се 
утвърждава от началника на отбраната.
(2) За работа по конкретни задачи или 
задачи с дългосрочен характер се изготвят 
отделни планове и програми.
Чл. 12. Териториалните звена за техниче­
ски надзор изготвят годишни и тримесечни 
планове, които се съгласуват от началника 
на Военната инспекция за технически над­
зор и се утвърждават от началника на отдел 
„Логистика“ в СКС.
Чл. 13. Началникът на военната инспек­
ция за технически надзор и териториалните 
звена изготвят тримесечни отчети и годишен 
отчет-анализ за състоянието на съоръженията 
с повишена опасност и провежданата над­
зорна дейност, които изпращат в дирекция 
„Логистика“. 
Чл. 14. (1) Военната инспекция за техниче­
ски надзор води регистър и контролна карто­
тека на съоръженията с повишена опасност, 
в която се съхраняват документите, издавани 
от териториалните звена на инспекцията.
(2) Регистрацията на съоръженията с по­
вишена опасност, с изключение на тези за 
стоманените бутилки, се извършва от Воен­
ната инспекция за технически надзор.
Чл. 15. Военната инспекция води и съхра­
нява регистри на издадените от нея разреше­
ния за извършване на надзорна дейност и за 
издадените атестати за упълномощаване на 
инспектори за технически надзор.
Чл. 16. (1) Инспекторите от териториал­
ните звена използват лични печати, щемпели 
и пломби за осъществяване на конкретни 
дейности при техническия надзор на съоръже­
нията с повишена опасност. Видът и формата 
на печатите и щемпелите се определят със 
заповед на министъра на отбраната.
(2) Разрешените за ползване по предходната 
алинея печати и щемпели се водят в специа­
лен регистър от началника на инспекцията.
Чл. 17. (1) При осъществяване на функци­
ите си инспекцията взаимодейства и обменя 
информация с други ведомствени и държавни 
служби, организации и лицензирани за тех­
нически надзор лица по въпроси от взаимен 
интерес.